白镕

白鎔，字小山，順天通州（今北京市通州區）人。清朝政治人物，进士出身。

 生平 
嘉慶四年（1799年）進士，選庶吉士，授編修，典福建鄉試。嘉慶十八年（1813年），大考二等，擢贊善。督安徽學政。累遷少詹事。道光元年（1821年），督廣東學政。歷詹事、內閣學士。道光七年（1827年），擢工部侍郎，調吏部。道光九年（1829年），偕同尚書松筠前赴直隸按查外委白勤被誣冤斃之事，護理總督屠之申等人降黜。督江蘇學政。不久，偕侍郎寶興勘視南河垛料，據實上奏。道光十一年（1831年），擢左都御史，召還京師，未至，命查勘江南賑災情況。次年，回京，署翰林院掌院學士，典順天鄉試。道光十三年（1833年），擢工部尚書，典武會試，因違例坐降大理寺卿。道光十九年（1839年），乞病歸鄉，卒於家，年七十四。《清史稿》有傳。《清史稿·列傳一百六十二》：白鎔，字小山，順天通州人。嘉慶四年進士，選庶吉士，授編修，典福建鄉試。十八年，大考二等，擢贊善。督安徽學政，詔密詢地方利弊，疏言：「安徽錢糧，惟鳳陽、泗州遭湖、河之害，積逋較巨。遇豐稔之年，循例帶徵舊額。在小民以一年而輸數年之賦，雖樂歲不免拮据；而官吏懼譴，規避多方，積重難返。與其存徵之名，緻小民日受追呼，國計依然無補，何如核徵之實，使官吏從容措理，舊額尚可漸清。請嗣後二屬錢糧，每年祗帶徵一年，儻遇歉收，再行遞緩，民力漸紓，催科者自顧考成，行之必有效。」詔允行。青陽有孝子曰徐守仁，幼孤，事母孝。母沒，廬墓三年，鎔造廬贈賻，題請旌表。訪求明臣左光斗遺裔，取列縣庠。按試所至，集士人講學，以正人心厚風俗為本。累遷少詹事。道光元年，督廣東學政。歷詹事、內閣學士。七年，擢工部侍郎，調吏部。九年，偕尚書松筠赴直隸按外委白勤被誣冤斃獄，護理總督屠之申以下降黜有差。督江蘇學政。尋偕侍郎寶興勘視南河垛料，舉實以聞。十一年，擢左都御史，召還京，未至，命查勘江南災賑。時尚書穆彰阿、朱士彥亦奉命勘湖、河汎溢狀，穆彰阿先回京，鎔遂偕士彥履勘沿河閘壩工程，與總督陶澍定議以工代賑。赴安徽，週曆太平、寧國、池州、安慶、廬州各郡，先後疏劾飾災侵賑諸弊。次年，回京，署翰林院掌院學士，典順天鄉試。十三年，擢工部尚書，典武會試。故事，武闈雙好不足額，始取單好。是科雙好不盡取中，坐降大理寺卿。十九年，乞病歸，卒於家，年七十四。鎔事母孝，教子弟嚴。宣宗嘗嘉其家法之善，以勉朝臣云。 白镕和軍機大臣趙盛奎、侍郎鲍桂星為兒女姻親。

 延伸阅读 


參考文獻

Category:通州區人
Rong
Category:清朝翰林院庶吉士
Category:清朝翰林院編修
Category:清朝安徽學政
Category:清朝詹事府少詹事
Category:清朝廣東學政
Category:內閣學士
Category:清朝工部侍郎
Category:清朝吏部侍郎
Category:清朝江蘇學政
Category:清朝左都御史
Category:清朝翰林院掌院學士
Category:清朝鄉試正考官
Category:清朝工部尚書